Document ID: 32006R0415

ΚΑΝΟΝΙΣΜΌΣ (ΕΚ) αριθ. 415/2006 ΤΗΣ ΕΠΙΤΡΟΠΉΣ
της 10ης Μαρτίου 2006
για την τροποποίηση του κανονισμού (ΕΚ) αριθ. 1572/2005 σχετικά με την προκήρυξη διαρκούς δημοπρασίας για τη μεταπώληση στην ισπανική αγορά σίκαλης που έχει στην κατοχή του ο γερμανικός οργανισμός παρέμβασης
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1784/2003 του Συμβουλίου, της 29ης Σεπτεμβρίου 2003, σχετικά με την κοινή οργάνωση της αγοράς σιτηρών (1), και ιδίως το άρθρο 6,
Εκτιμώντας τα ακόλουθα:
(1)
Δυνάμει του κανονισμού (ΕΚ) αριθ. 1572/2005 της Επιτροπής (2), ο γερμανικός οργανισμός παρέμβασης προκήρυξε διαρκή δημοπρασία για τη μεταπώληση στην ισπανική αγορά 500 000 τόνων σίκαλης που έχει στην κατοχή του.
(2)
Οι μερικές δημοπρασίες που πραγματοποιήθηκαν μετά την προκήρυξη της εν λόγω δημοπρασίας είχαν ως αποτέλεσμα να εξαντληθεί το σύνολο σχεδόν των ποσοτήτων που τέθηκαν στη διάθεση των εμπορευόμενων. Λαμβάνοντας υπόψη τη μεγάλη ζήτηση που διαπιστώθηκε κατά τη διάρκεια των τελευταίων εβδομάδων και την κατάσταση της αγοράς, πρέπει να διατεθούν νέες ποσότητες και να επιτραπεί στον γερμανικό οργανισμό παρέμβασης να αυξήσει κατά 500 000 τόνους την ποσότητα που τίθεται σε δημοπρασία με σκοπό τη μεταπώληση στην ισπανική αγορά.
(3)
Επομένως, πρέπει να τροποποιηθεί ο κανονισμός (ΕΚ) αριθ. 1572/2005.
(4)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η παράγραφος 1 του άρθρου 1 του κανονισμού (ΕΚ) αριθ. 1572/2005 αντικαθίσταται από το ακόλουθο κείμενο:
«1. Ο γερμανικός οργανισμός παρέμβασης προβαίνει στην πώληση στην εσωτερική αγορά της Κοινότητας, μέσω διαρκούς δημοπρασίας, 1 000 000 τόνων σίκαλης που έχει στην κατοχή του».
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 10 Μαρτίου 2006.

Labels: 3
18
17